wickkiey/tamil-wikipedia-markdown huggingface dataset:
# சமாதானத்தின் அன்னை பசிலிக்கா (யமுசோக்குரோ)


**யமுசோக்குரோ சமாதானத்தின் அன்னை பசிலிக்கா** (*Basilica of Our Lady of Peace of Yamoussoukro*; ) என்பது கோட் டிவாரின் (ஐவரி கோஸ்ட்) நிருவாக தலைநகர் யமுசோக்குரோவில் அமைந்துள்ள, சமாதானத்தின் அன்னைக்கு அர்ப்பணிக்கப்பட்ட உரோமன் கத்தோலிக்க சிறு பசிலிக்கா ஆகும். இப்பசிலிக்கா $300 மில்லியன் செலவில் 1985 முதல் 1989 வரையான காலப்பகுதியில் கட்டப்பட்டது. இதன் குவிமாடம் மற்றும் கட்டிட முன்றில் சுற்றுவட்டம் என்பவற்றின் வடிவமைப்பு வத்திக்கான் நகரிலுள்ள புனித பேதுரு பேராலயம் வடிவமைப்பை தெளிவாக உட்கொண்டிருப்பினும் அதன் பிரதியாக இல்லாது அமைந்துள்ளது. இதன் முலைக்கல் 10 ஆகத்து 1958 அன்று வைக்கப்பட்டு, திருத்தந்தை இரண்டாம் அருள் சின்னப்பரால் 10 செப்டம்பர் 1990 அன்று தீக்கை செய்யப்பட்டது.
# லிவர்பூல் பேராலயம்


**லிவர்பூல் பேராலயம்** (*Liverpool Cathedral*) என்பது இங்கிலாந்து திருச்சபையின் லிவர்பூல் மறைமாவட்டத்தின் பேராலயம் ஆகும். இது லிவர்பூலில் உள்ள புனித ஜோம்ஸ் மலையில் கட்டப்பட்டுள்ளது. இது **லிவர்பூல் கிறிஸ்து பேராலயம்** அல்லது **உயிர்த்த கிறிஸ்து பேராலயம், லிவர்பூல்** எனவும் அழைக்கப்படுகிறது. கிறிஸ்துவின் மகிமையான உயிர்த்தெழுதல் நினைவாக இப்பேராலயம் கிறிஸ்துவுக்கு அர்ப்பணிக்கப்பட்டுள்ளது.
# உத்திரமேரூர் கல்வெட்டுக்கள்

**உத்திரமேரூர் கல்வெட்டுக்கள்** என்பது தமிழ்நாட்டின் காஞ்சிபுரத்திற்கு அருகில் அமைந்துள்ள உத்திரமேரூரில் உள்ள கல்வெட்டுக்களைக் குறிக்கிறது. பல்லவர், பாண்டியர், சோழர், விஜயநகர வம்சங்களின் 100க்கும் மேற்பட்ட கல்வெட்டுக்கள் இங்கு உள்ளன. ஆயிரம் ஆண்டுகளுக்கு முன்பு வாழ்ந்த மக்களின் வாழ்க்கை, பஞ்சாயத்து ஆட்சிமுறை பற்றிய செய்திகள் இக் கல்வெட்டுக்களில் உள்ளது. கல்வெட்டுகளில் உள்ள எழுத்துகள்,10ஆம் நூற்றாண்டு கால தமிழும் கிரந்தமும் கொண்டு எழுதப்பட்டுள்ளன. பத்தாம் நூற்றாண்டில் நடைபெற்ற குடவோலை தேர்தல் விதிமுறைகளையும், வேட்பாளர்களின் தகுதிகளையும் விரிவாகத் தெரிவிக்கும் கல்வெட்டுகள் இங்கு உள்ளன .  

## இதனையும் காண்க
- உத்திரமேரூர் குடவோலை முறைக் கல்வெட்டுகள்
# மர நாள்



**மர நாள்** (*Arbour Day*; *arbor* = மரம்) என்பது உலகெங்கும் கொண்டாடப்படும் ஒரு சிறப்பு நாள். இந்நாளில் தனி ஆட்களும் குழுக்களும் மரங்களை நட்டு, மரங்கள்பால் அக்கறை கொள்ள ஊக்குவிக்கப்படுகின்றனர். இப்போது பல நாடுகள் இந்நாளைக் கொண்டாடுகின்றன. வழக்கமாக இது இளவேனில் பருவத்தில் கொண்டாடப்பட்டாலும், காலநிலையைப் பொறுத்தும் தகுந்த மரம் நடும் நேரத்தைப் பொறுத்தும் இந்நாள் வேறுபட்ட நாட்களில் கொண்டாடப்படுகிறது.  

## தோற்றம்

, வில்லனுஏவா தெ லா சீர்ரா (எசுப்பானியா) 1805.]]  

### உலக முதல் மர நாள்
உலகிலேயே முதல் மர நாள் எசுப்பானியச் சிற்றூரான வில்லனியேவா தெ சீராவில்]] 1805இல் அவ்வூர் பாதிரியாரால் ஊர்ப்பொதுமக்களின் முழு ஒத்துழைப்புடன் தொடங்கப்பட்டது.  

### முதல் அமெரிக்க மர நாள்

முதல் அமெரிக்க மர நடல் நெபார்சுகா நகரத்தில் ஜூலியசு சுட்டெர்லிங் மார்ட்டன் என்பவரால் 1872 ஏப்பிரல் 10-இல் தொடங்கப்பட்டுள்ளது. அப்போது ஒரு மில்லியன் மரங்கள் நெபார்சுகாவில் நடப்பட்டுள்ளன.  

மர நாலை உலகமயப்படுத்திய முயற்சி கனக்டிகட்டைச் சேர்ந்த பர்டுசே நார்த்ரோப்பையே சாரும். இவர் 1883இல் ஜப்பானுக்கு வருகைபுரிந்து மர நாள் பற்றியும் ஊரக வளர்ச்சி பற்றியும் உரையாற்றியபோது இந்நிகழ்வு தொடங்கியது. அதே ஆண்டில் அமெரிக்க கானியல் கழகம் மர நாள் பரப்புரைக் குழுவின் தலைவராக நார்த்ரோப்பை அமர்த்தி தேசிய அளவில் மர நாள் கொண்டாட்டத்தைப் பரப்பியது. மேலும் இவர் மர நாள் கொண்டாட்ட ஆர்வத்தை ஆசுத்திரேலியா, கனேடா, ஐரோப்பா ஆகிய நாடுகளுக்கும் பரப்பினார்.  

### இலங்கை
நவம்பர் 15இல் தேசிய மர நடுநாள் கொண்டாடப்படுகிறது.  

### தான்சானியா
ஏப்பிரல் 1இல் தேசியமரம் நடுநாள் கொண்டாடப்படுகிறது.  

### உகாண்டா
மார்ச் 24இல் தேசியமரம் நடுநாள் கொண்டாடப்படுகிறது.  

### பிரித்தானியா
இந்நாள் 1975 முதல் தேசிய மர வாரம் குளிர்கால மரம் நடும் பருவத்தில் கொண்டாடப்படுகிறது. பள்ளிகளும் மக்கள் இயக்கங்களும் உள்ளூராட்சித் துறையினரும் ஒரு மில்லியன் மரங்களை இவ்வாரத்தில் ஒவ்வோராண்டும் நடுகின்றனர்.  

### வெனிசுவேலா
வெனிசுவேலா மே மாதம் கடைசி ஞாயிறன்று "Día del Arbol" என மர நாளைக் கொண்டாடுகிறது.
# குளோரோபுளோரோமீத்தேன்



**குளோரோபுளோரோமீத்தேன்***(Chlorofluoromethane)* அல்லது **ஃபிரியான் 31** *( Freon 31)* என்பது வளிமம் கலந்ததொரு ஆலோமீத்தேன் சேர்மமாகும். மேலும் இச்சேர்மம் ஒரு ஐதரோகுளோரோபுளோரோகார்பன் ஆகும். இது குளிர்பதனப் பொருளாகப் பயன்படுத்தப்படுகிறது. இதனுடைய ஓசோன் குறைக்கும் உள்ளாற்றல் மதிப்பு 0.02 ஆகும்.  

குளோரோபுளோரோமீத்தேன் ஒற்றைச்சரிவு படிகவமைப்பும் P21 இடத்தொகுப்பும் அணிக்கோவை மாறிலி மதிப்பு a = 6.7676, b = 4.1477, c = 5.0206 (.10−1&nbsp;nm), β = 108.205° எனவும் கொண்டுள்ளது. 22 கிலோமீட்டர் உயரத்துக்கு மேலே குளோரோபுளோரோமீத்தேன் சேர்மத்தின் சுவடுகள் இருப்பதாகத் தெரிவிக்கப்பட்டுள்ளது.
# கல்கௌதாரி



**கல் கவுதாரி** (*chestnut-bellied sandgrouse*, *Pterocles exustus*) என்பது ஒரு மண் கௌதாரி இனமாகும். இப்பறவை மத்திய, வட ஆப்பிரிக்காவிலும், தெற்காசியாவிலும் காணப்படுகிறது. இதில் அங்கீகரிக்கப்பட்ட ஆறு கிளையினங்கள் உள்ளன.  

கல் கவுதாரி இறகு நிறத்தில் பாலின இருவகைமையும், ஆறு கிளையினங்களுக்கு இடையே இறகு நிறத்தில் மாறுபடும் உள்ளது.  

இது தேர்ந்தெடுக்கப்பட்ட தீவனங்களையே உண்கிறது. இது முதன்மையாக விதைகளை உட்கொண்டு வாழ்கின்றது, பெரும்பாலும் சிறிய விதைகளை அதிக அளவில் உட்கொள்ள விரும்புகின்றது. இவற்றின் உணவில் முதன்மையாக சிறிய விதைகள் உள்ளன. பெரும்பாலும் அதிக அளவில் பருப்பு தாவரங்களில் இருந்து உட்கொள்ளப்படுகின்றன.  

}}
# புளோரோவையோடோமீத்தேன்



**புளோரோவையோடோமீத்தேன்** *(Fluoroiodomethane)* என்பது வளிமம் கலந்ததொரு ஆலோமீத்தேன் சேர்மமாகும். மிகச்சரியாகச் சொல்வதென்றால் இதை ஒரு புளோரோவையோடோகார்பன் என்று கூறலாம். இதனுடைய மூலக்கூற்று வாய்ப்பாடு CH<sub>2</sub>FI ஆகும்.  

அயோடோவசிட்டிக் அமிலத்தில் இருந்து புளோரோவையோடோமீத்தேனைத் தயாரிக்கலாம்.  

இதனுடைய கதிரியக்க மாற்று வடிவம் [18F] புளோரோவையோடோமீத்தேன் ( பப்கெம் 451313) 451313) புளோரோமெத்திலேற்றம் செய்யப்பட்ட மருந்துப்பொருட்கள் தயாரிப்பில் ஒரு முன்னோடியாக இருக்கிறது.  

மேலும், அதிக செயல்திறன் மிக்க நுரைவீச்சு செயலியாக விளங்கும் இதன் பயன்பாடு தொடர்பான பரிந்துரைகளும் நடைமுறையில் இருக்கின்றன.
# மலேசிய பேரரசர்கள் பட்டியல்

கீழ்க்காணும் பட்டியல் மலேசிய விடுதலை பெற்ற நாள் தொடங்கி இன்று வரை பதவியில் இருக்கும் மலேசிய பேரரசர்களை (யாங் டி பெர்துவான் அகோங்) காட்டுகிறது.  

## மலேசிய பேரரசர்கள் பட்டியல்

பின்வரும் ஆட்சியாளர்கள் யாங் டி பெர்துவான் அகோங் எனும் பேரரசராகப் பணியாற்றி உள்ளனர்:  
| # | படிமம் | பெயர் | நிலை | ஆட்சி | பிறப்பு | இறப்பு | ஆட்சியின் காலம் |
| --- | --- | --- | --- | --- | --- | --- | --- |
# மஞ்சள் கால் பச்சைப் புறா


**மஞ்சள் கால் பச்சைப்புறா** (*yellow-footed green pigeon*, *தெரெரான் போனிகாப்பிடெரா*) என்பது ஒரு பச்சைப் புறா பறவையாகும். இப்பறவை இந்தியத் துணைக்கண்டத்தில் காணப்படுகிறது. இப்பறவை மகாராட்டிர மாநிலப் பறவையாகும். இப்புறா நாட்டுப்புறா பருமன் உள்ளதாகவும், இதன் உடல் மஞ்சள், ஊதாப்பச்சை, சாம்பல் வெளுப்பு கலந்த நிறமுடையது. இவை காடுகளிலும், பிடித்தமான பழங்கள் உள்ள தோட்டங்களிலும் காணப்படும்.  

## உடலமைப்பு
33 செ.மீ. - ஆலிவ் தோய்ந்த பச்சைநிற உடலும் மஞ்சள் நிற மாற்பும் வயிறும் கொண்ட இதன் இறகுகள் இளஞ்சிவப்புப் பட்டைகளைக் கொண்டது. கழுத்தில் மஞ்சள் பட்டை உண்டு. கால்கள் மஞ்சள் நிறம். பெண்ணின் உடல் நிறம் சற்று மங்கலானது.  

## காணப்படும் பகுதிகள்
தமிழகம் எங்கும் இலையுதிர் காடுகளைச் சார்ந்து பழமரங்கள் பழுக்கும் பருவத்திற்கேற்ப இடம் மாறித் திரிவது. வீட்டுத் தோட்டங்கள், சாலை ஓர மரங்கள், தோப்புகள் ஆகியவற்றைச் சார்ந்து 5 முதல் 10 வரையான கூட்டமாகத் திரளக் காணலாம்.  
## உணவு
பழம் உள்ள சிமிர்களில் கிளிகளைப் போல பக்கவாட்டிலும் தலைகீழாகவும் தொங்கியபடி தூரி ஆடி அருகில் உள்ள சிமிரில் உள்ள பழத்தைக் கவ்வப் பார்க்கும். தொண்டை நிறையப் பழங்களை அடக்கிக் கொள்ளும் பழக்கம் உடையவை. காலையிலும் மாலையிலும் உயரகிளைகளில் துணையோடு அமர்ந்து வெயில்காயும் பழக்கம் கொண்டது.  
## இனப்பெருக்கம்

மார்ச் முதல் சூன் வரை வெளியே தெரியாதபடி இலைகள் நிறைந்த கிளைகளில் குச்சிகளால் மேலை அமைத்து 2 முட்டைகள் இடும்.
# தமிழ் மொழி பேசும் மக்கள் தொகை நாடுகள் வாரியாக

தமிழ்மொழி பேசக்கூடிய மக்கள்தொகை எண்ணிக்கை நாடுகள் வாரியாக பின்வருமாறு:  

| align=69,810,141 | align=5.89% | 2011 census |  |
| --- | --- | --- | --- |
| align=3,135,770 | align=15.40% | 2012 census |  |
| align=2,327,000 | align= | 2020 |  |
| align=188,591 | align=5.00% | 2010 census | ==மேலும் பார்க்க==
* தமிழ் மொழி பேசும் மக்கள்தொகை நகரங்கள் வாரியாக
* தமிழை ஆட்சிமொழியாகக் கொண்ட நாடுகளின் பட்டியல் |
# மாடப்புறா


**மாடப்புறா** (*rock dove*, *Columba livia*) என்பது ஒருவகைப் புறாவாகும். இது வீட்டுப் புறாவின் மூதாதை. இதன் உடல் சாம்பல் நிறத்திலும், இதன் கழுத்து, மார்பு ஆகியவை பச்சை, நீலநிறம் கொண்டது. உயர்ந்த பாறைகள் கொண்ட திறந்தவெளிக் காடுகளிலும், உயர்ந்த மாடங்கள், கோபுரங்கள், கட்டடங்கள் போன்ற இடங்களிலும் வாழும்.  

காட்டு மாடப் புறாக்கள் வெளிர் சாம்பல் நிறத்தில் இருக்கும், ஒவ்வொரு இறக்கையிலும் இரண்டு கருப்புப் பட்டைகள் தெளிவாகத் தெரியும். அதேசமயம் வீட்டு மற்றும் வீட்டிலிருந்து காட்டுக்கு வந்த புறாக்கள் நிறத்திலும் வடிவத்திலும் வேறுபடுகின்றன. ஆண் பறவைகளுக்கும் பெண் பறவைகளுக்கும் இடையே சில வேறுபாடுகள் காணப்படுகின்றன. இந்த இனம் பொதுவாக ஒரு வாழ்க்கைத் துணையைக் கொண்டது. இவை இரு முட்டைகளை இட்டு, ஆணும் பெண்ணும் மாறிமாறி அடைகாக்கும்.  

இதன் வாழ்விடங்களில் பல்வேறு திறந்த மற்றும் அரை-திறந்த சூழல்கள் அடங்கும். இந்தப் புறாக்கள் பாறை இடுக்குகள், கோபுரங்கள், மாடங்கள் போன்றவற்றில் உள்ள பொந்துகளில் கூடமைத்து முட்டையிட்டடு இனப்பெருக்கம் செய்கிறது. முதலில் ஐரோப்பா, வட ஆபிரிக்கா, மேற்கு ஆசியாவில் காடுகளாகக் காணப்பட்ட புறாக்கள் உலகெங்கிலும் உள்ள நகரங்களில் பரவியுள்ளன. இந்த இனங்கள் ஏராளமாக உள்ளன, ஐரோப்பாவில் மட்டும் 17 முதல் 28 மில்லியன் மாடப் புறாக்கள் மற்றும் உலகளவில் 120 மில்லியன் வரையிலான எண்ணிக்கையில் இருப்பதாக மதிப்பிடப்பட்டுள்ளது.  

மாடப் புறாக்கள் பல ஆயிரம் ஆண்டுகளாக வளர்க்கப்பட்டு வருகின்றன. இவற்றிலிருந்தே வீட்டுப் புறாக்கள் தோன்றின. இவை தவிர அழகுக்காக வளர்க்கப்படும் பல வகை ஆடம்பரப் புறாக்களும் உள்ளன.  

### கிளையினங்கள்
இதில் ஒன்பது கிளையினங்கள் அங்கீகரிக்கபட்டுள்ளன:  

- *C. l. livia* Gmelin, JF, 1789 – மேற்கு, மத்திய ஐரோப்பா, வட ஆப்பிரிக்கா முதல் மத்திய ஆசியா வரை
- *C. l. gymnocycla* Gray, GR, 1856 – மொரிட்டானியா மற்றும் செனகல் தெற்கு மாலி மற்றும் கானா
- *C. l. targia* Geyr von Schweppenburg, 1916 – வடக்கு மாலி மற்றும் தெற்கு அல்ஜீரியா முதல் மத்திய சூடான் வரை
- *C. l. dakhlae* Meinertzhagen, R, 1928 – மேற்கு எகிப்து
- *C. l. schimperi* Bonaparte, 1854 – கிழக்கு எகிப்து, தெற்கு சூடான் மற்றும் எரித்திரியா
- *C. l. palaestinae* Zedlitz, 1912 – சினாய் தீபகற்பம் (எகிப்து) முதல் சிரியா மற்றும் மேற்கு, தெற்கு அறபுத் தீபகற்பம் வரை
- *C. l. gaddi* Zarudny & Loudon, 1906 – கிழக்கு துருக்கி முதல் உசுபெக்கிசுத்தான் மற்றும் மேற்கு, வடக்கு ஆப்கானித்தான்
- *C. l. neglecta* Hume, 1873 – மேற்கு பாகிஸ்தான் மற்றும் கிழக்கு ஆப்கானிஸ்தான் முதல் இமயமலை வரை
- *C. l. intermedia* Strickland, 1844 – தென் இந்தியாவிலும் இலங்கையிலும்

## வாழ்க்கை சுழற்சி நிலைகள்

## மேற்கோள்
# தமிழ் மொழி பேசும் மக்கள்தொகை நகரங்கள் வாரியாக

தமிழ் மொழி பேசும் மக்கள்தொகை எண்ணிக்கை சர்வதேச நகரங்களில் பின்வருமாறு:  

| City | Country | Numbers | Percent | Year | Notes | Refs |
| --- | --- | --- | --- | --- | --- | --- |
| டர்பன் | align=378,000 | align=11.3% |  |  |  |  |
| லண்டன் | align=200,000 | align=2.35% |  |  |  |  |
| ரொறன்ரோ | align=200,000 | align=7.52% |  |  |  |  |
| சிங்கப்பூர் | align=188,591 | align=5.00% | 2010 census |  |  |  |
| கொழும்பு | align=176,972 | align=31.53% | 2012 census |  |  |  |
| பினாங்கு | align=166,000 | align=10.0% |  |  |  |  |
| - | கோலாலம்பூர் | align=142,300 | align=10.3% |  |  |  |
| பாரிஸ் | align=100,000 | align=1.00% |  |  |  |  |
| யாழ்ப்பாணம் | align=80,743 | align=98.43% | 2004 |  |  |  |
| மட்டக்களப்பு | align=77,693 | align=90.10% | 2012 census |  |  |  |
| ஈப்போ | align=73,220 | align=11.3% |  |  |  |  |
| மேடான் | align=40,000 | align=1.67% |  |  |  |  |
| வவுனியா | align=29,640 | align=85.13% | 2012 census |  |  |  |
| மன்னார் | align=21,597 | align=88.45% | 2012 census |  |  |  |
| மொண்ட்ரியால் | align=10,000 | align=0.82% |  |  |  |  |
| சுங்கை சிப்புட் | align=9,500 | align=20.1% |  |  |  |  |
| கோலா சிலாங்கூர் | align=8,500 | align=20.3% |  |  |  |  |
| ஒசுலோ | align=7,200 | align=1.29% |  |  |  |  |
| பாகான் டத்தோ | align=6,950 | align=20.2% |  |  |  |  |
| பலெர்மோ | align=4,500 | align=0.60% | } |  |  |  |

## மேலும் பார்க்க

- தமிழ் மொழி பேசும் மக்கள் தொகை நாடுகள் வாரியாக
- தமிழை ஆட்சிமொழியாகக் கொண்ட நாடுகளின் பட்டியல்
# இப்ராகிம் முஸ்தக் அப்துல் ரசாக் நதிம் மேமன்


**இப்ராகிம் முஸ்தக் அப்துல் ரசாக் நதிம் மேமன்** அல்லது **டைகர் மேமன்**, (Ibrahim Mushtaq Abdul Razak Nadim Memon), (பிறப்பு: 24 நவம்பர் 1960) 1993 மும்பை வெடி குண்டு வழக்கில் இந்திய அரசின் சிபிஐ மற்றும் இண்டர் போலாலும் தேடப்படும் குற்றவாளி. தாவூத் இப்ராகிமின் "டி-கம்பெனி" அமைப்பை சேர்ந்த போதை மருந்து, ஆயுதக் கடத்தல் குழுவைச் சேர்ந்தவர் என குற்றச்சாட்டுள்ளது. இந்தியாவின் மகாராஷ்டிர மாநிலத்தைச் சேர்ந்தவர். யாக்கூபு மேமனின் உடன் பிறந்தவர்.  

## 1993 மும்பை குண்டு வெடிப்பு வழக்கில்
12 செப்டம்பர் 2006இல் தடா (TADA) சிறப்பு நீதிமன்றம், 1993 மும்பை வெடி குண்டு வழக்கில், தாவூத் இப்ராகிமுடன் முக்கிய குற்றவாளி என தீர்ப்பளிக்கப்பட்ட, டைகர் மேமன் தற்போது தாவூத் இப்ராகிமுடன் பாகிஸ்தானில் இருப்பதாக இந்திய அரசு குற்றம் சாட்டியுள்ளது.  

டைகர் மேமனின் உடன்பிறப்பு யாக்கூபு மேமன் மும்பை வெடி குண்டு வழக்கில் தூக்கிலிடப்பட்டார்.
# எட்மண்டு ஏலி


**எட்மண்டு ஏலி** (*Edmond Haley* அல்லது *Edmund Halley* 8 நவம்பர் 1656 – 14 சனவரி 1742) என்பவர் ஆங்கிலேய வானியலாளரும், புவியியற்பியலாளரும், கணிதவியலாளரும், இயற்பியலாளரும் ஆவார். இவர் ஏலியின் வால்வெள்ளியின் சுற்றுப்பாதையை முதன் முதலில் கணித்தவர் இவரே.  

## இளமைப் பருவம்
ஏலி கிழக்கு இலண்டனில் ஏகர்சுடனில் பிறந்தார். அவரது தந்தை முதுவல் எட்மண்டு ஏலி டெர்பிசயர் குடும்ப வழித்தோன்றல். அவர் இலண்டனில் சவுக்காரஞ் செய்யும் குழுமம் வைத்திருந்த பெரிய செல்வந்தர். சிறுவனாக இருந்தபோதே ஏலி கணிதத்தில் ஆர்வமுடன் இருந்துள்ளார். இவர் இலண்டன் புனித பால் பள்ளியிலும் 1673 முதல் ஆக்சுபோர்டு அரசிக் கல்லூரியிலும் கல்வி பயின்றுள்ளார். பட்டப் படிப்பின்போதே சூரியக் குடும்பத்தைப் பற்றியும் சூரியக் கரும்புள்ளிகள் குறித்தும் ஆய்வுக் கட்டுரைகள் எழுதி வெளியிட்டுள்ளார்.  

## சொந்த வாழ்க்கை
ஏலி மேரி டூக்கை 1682இல் திருமணம் செய்து கொண்டு சுலிங்டனில் வாழ்ந்தார். இவ்விணையருக்கு மூன்று குழந்தைகள் பிறந்தனர்.
# இலங்கை வர்த்தக சம்மேளனம்



**இலங்கை வர்த்தக சம்மேளனம்** (*The Ceylon Chamber of Commerce*) என்பது இலங்கையில் காணப்படும் மிகவும் பழைமை வாய்ந்ததும் முன்னிலை பெற்றதுமான வர்த்தக கூட்டமைப்பு ஆகும்..  

## வரலாறு
இலங்கை வர்த்தக சம்மேளனம் மார்ச் மாதம் 25ம் திகதி 1839 ம் ஆண்டு இலங்கை பிரிட்டனின் காலனியாதிக்கதின் உள்ளபொழுது ஆரம்பிக்கப்பட்ட அமைப்பாகும்.  

ஓய்வு பெற்ற கௌரவ ஜேம்ஸ் அலக்ஸாண்டர் ஸ்டுவார்ட் மக்கன்ஸி ,இலங்கையின் தேசாதிபதி என்பவரின் ஆர்வத்தினாலும் விருப்பின் பெயரால்இலங்கையின் விவசாயம் மற்றும் வர்தக நடவடிக்கைகளில் முன்னேற்றதிற்கும் அபிவிருத்திக்கும் என ஆரம்பிக்கப்பட்டது.மார்ச் 25,1839 ம் ஆண்டு இடம்பெற்ற பொதுகுழுவில் வர்த்தக சமுகத்தினை பிரதிநிதிதுவம் செய்யும் 13 பிரதிநிதிகளால் பிரின்ஸ் வீதி கோணர் மாளிகையில் வைத்து வைபபரீதியாக சட்டங்களுக்கும் நியதிகளுக்கும் அமைவாக ஆரம்பிக்கப்பட்டது.  

இதை தொடர்ந்து 1895 ல் இலங்கை சட்டவாக்க கழகதினால் 1895 ம் ஆண்டு 10 ம் இலக்க இலங்கை வர்த்தக சம்மேளன நியதி சட்டத்தினால் சட்டரீதியாக கூட்டிணைக்கப்பட்டது. 1954 ம் ஆண்டு முதல்வரான திரு ரெரன்ஸ் டீ சொய்சா என்பவரே இலங்கை வர்தக சம்மேளனதின் தலைமை ஏற்ற முதல் இலங்கையராவார்.  

## சேவைகள்
- பண்டம் ஏலம் நடாத்துதல் (தேயிலை, இறப்பர், மசாலா & பெட்ரோலிய பொருட்கள்)
- அறிமுகம் பிறப்பிடம் சான்றிதழ் வழங்குதல், (certificate of orgin)
- சேவைகள் / சர்வேயர்கள் / மதிப்பீட்டாளர்கள், மத்தியஸ்தம் / இணக்கப்படுத்தல் மற்றும் சமரச சேவைகள்,
- ஏற்றுமதி கண்காட்சிகள் நடாத்துதல்
- ஏற்றுமதி மேம்பாட்டு செயலகம்,
- இருதரப்பு வர்த்தக சபைகள் உருவாக்கம்
- ஏற்றுமதி விருது வழங்கும் திட்டம்
- சமூக பொறுப்புணர்வு விருதுகளை வழங்கள்
- விநியோக சங்கிலி மேலாண்மை
- ஏற்றுமதிகள் தொடர்பிலான விசேட நிபுணத்துவ சேவைகள் வழங்கள்
# குளோரோவையோடோமீத்தேன்



**குளோரோவையோடோமீத்தேன்** *(Chloroiodomethane)* என்பது நீர்மம் கலந்ததொரு ஆலோமீத்தேன் சேர்மமாகும். இது அசிட்டோன், பென்சீன், இருயீத்தைல் ஈதர் மற்றும் ஆல்ககால் போன்றவற்றில் மிக நன்றாகக் கரையும். இதனுடைய ஒளிவிலகல் எண் 1.5812 - 1.5832 ஆகும். இதனுடைய மூலக்கூற்று வாய்ப்பாடு CH2ClI ஆகும்.  

குளோரோவையோடோமீத்தேன் சாய்சதுர வடிவப் படிகவமைப்பும் Pnma இடத்தொகுப்பும் அணிக்கோவை மாறிலி மதிப்பு a = 6.383, b = 6.706, c = 8.867 (.10−1 nm), எனக் கொண்டுள்ளது.  

சிம்மென் சிமித் வினையில் குளோரோவையோடோமீத்தேன் வளைய புரோபெனேற்றம் செய்யவும், மானிச் வினையில் அமினோ மெத்திலேற்றம் செய்யவும் எப்பாக்சிசனேற்ற வினையில் வளையத் திறப்பு மற்றும் கூட்டு வினைகளுக்காகவும் பயன்படுகிறது. இருவயோடோ மீத்தேனுக்கு மாற்றாகவும் இது பெரும்பாலும் பயன்படுகிறது.
# புளோரன்ஸ் பேராலயம்



**பூக்களின் புனித மரியாள் பேராலயம்** (*Cathedral of Saint Mary of the Flower*) என்பது இத்தாலியின் புளோரன்சில் உள்ள ஓர் பிரதான தேவாலயம். கோதிக் கட்டடப்பாணியில் 1296 ஆரம்பிக்கப்பட்ட இது, அர்னொல்போ டி கம்பியோவினால் வடிவமைக்கப்பட்டு, 1436 இல் கட்டமைப்பு முடிக்கப்பட்டு பிலிப்போ பேர்னெல்ச்சியினால் குவிமாடம் அமைக்கப்பட்டது. பசிலிக்காவின் வெளிப்பக்கம் வெள்ளை கோடுகள் கொண்ட மென் சிவப்பு, பச்சை மென்சாயல்களாலான பல்வண்ண பளிங்கு முகப்பலகைகளால், 19 ஆம் நூற்றாண்டு கோதிக் மறுமலர்ச்சி விபரங்களுடன் எமிலியோ டி பப்ரிசினால் வடிவமைக்கப்பட்டது.
# எம் எஸ் பிரீடம் ஒப் த சீஸ்


**எம் எஸ் பிரீடம் ஒப் த சீஸ்** (*MS Freedom of the Seas*) என்பது ரோயல் கரீபியன் இண்டனசனலினால் இயக்கப்படும் ஓர் கடற்பயணக் கப்பல் ஆகும். இதன் 15 தளங்களில் 3,634 பயணிகளையும் வேறு பல பணியாட்களையும் கொண்டு செல்லவல்லது. எம் எஸ் பிரீடம் ஒப் த சீஸ் 2006 முதல் 2009 இல் ஓசிஸ் வகுப்பு கப்பல்கள் கட்டப்படும் வரை (கப்பலின் மொத்த சுமையளவு அடிப்படையில்) பெரிய பயணிகள் கப்பலாக இருந்தது.  

இக்கப்பல் பகாமாவின் நேசோவில் பதிவு செய்யப்பட்டு, ஐக்கிய அமெரிக்காவின் கனவேரல் துறைமுகத்தை தன் தளமாகக் கொண்டது.
# வெங்கடபதி

**வெங்கடபதி**, புதுச்சேரி மாநிலத்தின் கூடப்பாக்கத்தைச் சேர்ந்த உழவர். இந்தியாவிலேயே முதன்முதலாகத் தோட்டக்கலையில் பத்மஸ்ரீ விருதைப் பெற்றவர். புதிய இழைய வளர்ப்பு, அயல் மகரந்தச் சேர்க்கை முறையில், நோய் தாக்காத, கூடிய விளைச்சலைத் தரக்கூடிய புதிய ரகங்களில் கனகாம்பர நாற்றுகளை உருவாக்குவது, அதிக மகசூல் தரக்கூடிய உயர் ரகச் சவுக்குக் கன்றுகள் உற்பத்தி ஆகியவற்றில் ஆராய்ச்சி செய்துள்ளார்.  

பெரியார் மணியம்மை பல்கலைக்கழகம் மதிப்புறு அறிவியல் முனைவர் பட்டத்தை இவருக்கு வழங்கியுள்ளது.
# இரத்த ஒட்டுண்ணி நோய்



**இரத்த ஒட்டுண்ணி நோய்** (*Chagas disease*), அல்லது **அமெரிக்கன் டிரைபநோசோமியாசிஸ் **, என்பது ஒரு வெப்ப மண்டலம் சார்ந்த ஒட்டுண்ணி நோய். இந்த நோய் வர காரணம் *டிரைபநோசோமா க்ரூசி* என்ற ஓரணு உயிரி. மீதமுள்ள 30 முதல் 40% நபர்களுக்கு, ஆரம்ப கட்ட தொற்றுக்கு பிறகு 10 முதல் 30 ஆண்டுகளுக்கு பிறகே நோய் தொற்று தெரிய வரும். இந்த பூச்சிகள் பல பெயர்களில் பல பகுதிகளில் அறியபடுகின்றன: அர்ஜன்டீனா ,பொலீவியா,சிலி மற்றும் பராகுவே பகுதிகளில் *வின்சுகா* என்றும், பிரேசிலில் *பார்பெரோ* (பார்பர்) என்றும், கொலம்பியாவில் *பிட்டோ* என்றும் மத்திய அமெரிக்காவில் *சிஞ்சே* என்றும் வெனிசுலாவில் *சிபோ* என்றும் அறியபடுகின்றன. இரத்தம் செலுத்துதல், உறுப்பு மாற்றம் செய்தல், ஒட்டுண்ணிகளால் அசுத்தமாக்கபட்ட உணவை உண்ணுதல், மற்றும் தாயிடமிருந்து கருவிற்கு போன்ற பல்வேறு முறைகளிலும் இந்த நோய் பரவலாம்.  

## நோய்ப்பரவு இயல்

பெரும்பாலும் மெக்ஸிகோ, மத்திய அமெரிக்கா மற்றும் தென் அமெரிக்கா போன்ற பகுதிகளில் 70 லிருந்து 80 லட்சம் மக்களுக்கு இரத்த ஒட்டுண்ணி நோய் உள்ளதாக மதிப்பிடபட்டுள்ளது. 2006 வரை இந்த நோயினால் ஆண்டுக்கு சுமார் 12,500 நபர்கள் இறந்துள்ளார்கள். பெரிய அளவிலான மக்கள் நகர்வுகள், இரத்த ஒட்டுண்ணி நோயால் பாதிக்கப்பட்ட பகுதிகளை அதிகரித்துள்ளது. தற்பொழுது ஐரோப்பாவும் அமெரிக்காவும் கூட இதில் அடங்கும். முதன் முதலில் 1909 ஆம் ஆண்டு கார்லோஸ் சகாஸ் என்பவரால் இந்த நோய் கண்டுபிடிக்கபட்டது,அதனால் இந்த நோய் சகாஸ் நோய் என்று அவரது பெயராலயே ஆங்கிலத்தில் அறியபடுகிறது. இந்த நோய் 150 க்கும் மேற்பட்ட மற்ற விலங்குகளையும் பாதிக்கிறது.
# இருபுரோமோயிருபுளோரோமீத்தேன்


**இருபுரோமோவிருபுளோரோமீத்தேன்** *(Dibromodifluoromethane)* என்பது ஒரு கலப்பு ஆலோமீத்தேன் சேர்மமாகும். நிறமற்ற இச்சேர்மம் எளிதில் தீப்பற்றாத திரவமாகும். ஆலோன்கள் 1211,2402 மற்றும் 1301 முதலானவைகளுடன் இணைந்து ஆற்றல் வாய்ந்த தீயணைப்பானாக செயல்படுகிறது. நச்சுத்தன்மை மிகக்கொண்டுள்ள இச்சேர்மம் முதல்வகை ஓசோன் குறைப்பியென வகைப்படுத்தப்பட்டுள்ளது.  

## இயற்பியல் பண்புகள் அட்டவணை
| அடர்த்தி (ρ) 15 °செ (திரவம்) | 2.3063 கி.செ.மீ<sup>−3</sup> |
| --- | --- |
| மாறுநிலை வெப்பம் (T<sub>c</sub>) | 198.3 °C (471.3 K) |
| மாறுநிலை அழுத்தம் (p<sub>c</sub>) | 4.13 MPa (40.8 bar) |
| ஒளிவிலகல் குறிப்பெண் (n) at 20 °செ, D | 1.398 |
| இருமுனைத் திருப்புத்திறன் | 0.7 D |
| ஓசோன் குறைக்கும் ஆற்றல் (ODP) | 0.4 (CCl<sub>3</sub>F = 1) |
# சூர்யவம்சம்



***சூரிய வம்சம்*** விக்ரமன் இயக்கத்தில் 1997 ஆம் ஆண்டு வெளியான இந்தியத் தமிழ் மொழித் திரைப்படம் ஆகும். இத்திரைப்படத்தில் முன்னணி கதை பாத்திரங்களில் சரத் குமார்,தேவயானி , ராதிகா, மணிவண்ணன், மற்றும் பலர் நடித்துள்ளனர். திரைப்படத்தின் பாடல்வரிகள் மு. மேத்தா, பழனி பாரதி, ர. ரவிசங்கர் மற்றும் கலை குமார் அவர்களால் எழுதப்பட்டது. இப்படத்தின் இசை மற்றும் ஒலிப்பதிவு எஸ்.ஏ. ராஜ்குமார் அவர்கள் மூலம் இயற்றப்பட்டது.  

## கதை சுருக்கம்
**சூரியவம்சம்** சூன் 27, 1997 ஆம் ஆண்டு வெளியான இத்திரைப்படத்தில் சரத்குமார் தந்தை மற்றும் மகன் என இரு வேடங்களில் நடித்துள்ளார். தந்தையாக வரும் சரத்குமாருக்கு இணையராக (ஜோடி) ராதிகா அவர்களும் மகன் பாத்திரத்திற்கு தேவயானி அவர்கள் நடித்துள்ளனர். மேலும் ஆனந்தராஜ் இத்திரைப்படத்தின் வில்லன் வேடத்திலும், நகைச்சுவை கதாபாத்திரத்தில் மணிவண்ணன் மற்றும் ஆர். சுந்தரராஜன் ஆகிய இருவரும் தமது நடிப்பை வெளிப்படுத்தியுள்ளனர்.  

## கதைமாந்தர்கள்
- சரத் குமார்- சின்னராசு/ சக்திவேல் கவுண்டர்
- தேவயானி - நந்தினி
- ராதிகா- சக்திவேல் கவுண்டரின் மனைவி லதா
- மணிவண்ணன்- சின்னராசுவின் சகதோழனாக ராசப்பன்
- பிரியா ராமன்- கௌரி
- ஜெய்கணேஷ்
- அஜய் ரத்னம்
- சத்ய பிரியா - நந்தினியின் தாய்
- ஆனந்த ராஜ் - தர்மலிங்கம்
- ராஜ குமாரன் - சிறப்புத் தோற்றம்

## பாடல்கள்

இசைத் தயாரிப்பாளர் எஸ். ஏ. ராஜ்குமார் மூலம் உருவாக்கப்பட்டது. இத்திரைப்படத்தில் மொத்தம் ஆறு பாடல்கள் உள்ளது.  

## மற்ற மொழிகளில்
- இத்திரைப்படம் கன்னட மொழியில் சூர்யா வம்ஷா என்ற பெயரில் மறுஆக்கம் செய்யப்பட்டது, இதில் விஷ்ணுவர்தன் மற்றும் இஷா கோபிகர் ஆகியோர் முன்னணி கதாப்பாத்திரங்களில் நடித்துள்ளனர். மேலும் இப்படம் சீட்டுக் கூண்டு (box-office) வசூலில் வரலாற்றுச் சாதனைப் படைத்தது.
- தெலுங்கில் இப்படம் சூர்யா வம்சம் என்ற பெயரில் மறுஆக்கம் செய்யப்பட்து. இதில் வெங்கடேஷ் மற்றும் மீனா முன்னணி கதாநாயகர்களாக நடித்துள்ளனர்.
- பின்னர் இப்படம் இந்தியில் நடிகர் அமிதாப் பச்சன் மற்றும் மறைந்த முன்னணி நடிகைகளில் ஒருவரான சௌந்தர்யா அவர்களின் நடிப்பில், சூரியவன்ஷம் என்ற பெயரில் மறுஆக்கம் செய்யப்பட்டு வெளியானது.

## விருதுகள்
- 1997 ஆம் ஆண்டிற்கான சிறந்த திரைப்படத்துக்கான தமிழக அரசின் திரைப்பட விருது (முதற் பரிசு) கிடைத்தது.

## ஆதாரம்

## வெளியிணைப்பு
# யுகம்

புராணங்களின் படி யுகங்கள் நான்கு. கிருத **யுகம்**, திரேதா யுகம், துவாபர யுகம் மற்றும் கலியுகம். இந்த நான்கு யுகங்கள் சேர்த்து ஒரு சதுர்யுகம் அல்லது மகாயுகம் என்று கூறப்படுகிறது. ஒவ்வொரு யுகத்திலும் வாழ்பவர்களின் தோற்றமும்,குண நலன்களும் கீழ்கண்டவாறு கூறப்பட்டுள்ளது.  
- கிருத யுகம் - அறநெறியுடன் வாழ்வார்கள். மனிதர்கள் சராசரிாக 9 அடி உயரமும், 1 லட்சம் ஆண்டுகள் வாழலாம்.
- திரேதா யுகம் - நான்கில், மூன்று பகுதி அறநெறியுடனும் ஒரு பகுதி அறமில்லாமலும் வாழ்வார்கள். மனிதர்கள் சராசரியாக 8 அடி உயரம் உள்ளவர்களாகவும், சராசரியாக 10000 ஆண்டுகள் வாழலாம். இராமர் திரேதா யுகத்தில் பிறந்தார் எனப்படுகிறது.
- துவாபர யுகம் - சரிபாதி அறநெறியுடனும் மறுபகுதி அறமில்லாமலும் வாழ்வார்கள். மனிதர்கள் சராசரியாக 7 அடி உயரம் உள்ளவர்களாகவும், 1000 ஆண்டுகள் வாழலாம். கிருட்டிணர் மற்றும் பலராமர் ஆகியோர் துவாபர யுகத்தில் பிறந்தவர்கள் எனப்படுகிறது.
- கலியுகம் - நான்கில், ஒரு பகுதி அறநெறியுடனும் மூன்று பகுதி அறமில்லாமலும் வாழ்வார்கள். மனிதர்கள் சராசரியாக 6 அடி உயரம் உள்ளவர்களாகவும், சராசரியாக 120 ஆண்டுகள் வாழலாம்.

*இந்த யுகத்தில் மக்கள் அவரவர்தன் சுயநலத்திற்காக அதர்மவழியில் சென்று பாவங்களை செய்வதால் பகைகுணம் மிகுந்தும் காணப்படுவதால் வாழ்வதற்கே சிரமப்படுவர். இதன்காரணமாக திருமால் கல்கி அவதாரம் எடுத்து மனிதர்களை கொன்றுகுவித்து மீண்டும் இந்த உலகில் சத்தியத்தினை நிலைநாட்டும் யுகமென்பதால் இது சத்தியயுகம் என்று கூறப்படுகின்றது.*' ஒவ்வொன்றும் வெவ்வேறு கால அளவுகளைக் கொண்டன. இவற்றுட் சிறிய யுகமான கலியுகம் நான்கு இலட்சத்து முப்பத்து இரண்டாயிரம் (4,32,000) ஆண்டுகள் கொண்டது. துவாபர யுகம் கலியுகத்திலும் இரண்டு மடங்கு கால அளவு கொண்டது. இது 8,64,000 ஆண்டுகளையும், கலியுகத்திலும் மூன்றுமடங்கு பெரியதான திரேதா யுகம் 12,96,000 ஆண்டுகளையும் கொண்டன. கிருத யுகம் மொத்தம் 17,28,000 ஆண்டுகள் கொண்டது. இது கலியுகத்தின் நான்கு மடங்கு பெரியதாகும்.  

##### பகுப்பு முறை
| கால பிரிவு | அளவு முறை |  |
| --- | --- | --- |
| 15 நுண் வினாடிகள் | 1 காட்டை (3.2 வினாடிகள்) |  |
| 30 காட்டை | 1 கலை (96 வினாடிகள்) |  |
| 30 கலை | 1 முகூா்த்தம் (48 நிமிடங்கள்) |  |
| 30 முகூா்த்தம் | 1 அகோரத்திரம் ( நாள் ) |  |
| 15 அகோரத்திரம் | 1 பட்சம் |  |
| 2 பட்சம் | 1 மாதம் |  |
| 6 மாதம் | 1 அயனம் |  |
| 2 அயனம் | 1 ஆண்டு | } |
இவ்வாறாக காலத்தை நுண்பிரிவாகவும்,  

##### பெரும் பிரிவு
1. கிருத யுகம் - 17,28,000 ஆண்டுகள்
1. திரேதா யுகம் - 12,96,000 ஆண்டுகள்
1. துவாபர யுகம் - 8,64,000 ஆண்டுகள்
1. கலியுகம் - 4,32,000 ஆண்டுகள் [ கலியுகம் 3102 BCE இல் தொடங்கியதாக நம்பப்படுகிறது ]

இந்த 4 யுகங்களும் சோ்ந்தது ஒரு மகா யுகம் அல்லது சதுா்யுகம். 12 மகா யுகங்களைக் கொண்டது ஒரு மன்வந்தரம். 14 மன்வந்திரங்களைக் கொண்டது ஒரு கல்பம். இப்படியாக 30 கல்பங்கள் இருக்கின்றன.  

##### கல்பங்கள்
1. வாமதேவ கல்பம்
1. சுவேத வராக கல்பம்
1. நீல லோகித கல்பம்
1. ரந்தர கல்பம்
1. ரெளரவ கல்பம்
1. தேவ கல்பம்
1. விரக கிருட்டிண கல்பம்
1. கந்தற்ப கல்பம்
1. சத்திய கல்பம்
1. ஈசான கல்பம்
1. தமம் கல்பம்
1. சாரசுவத கல்பம்
1. உதான கல்பம்
1. காருட கல்பம்
1. கெளரம கல்பம்
1. நரசிம்ம கல்பம்
1. சமான கல்பம்
1. ஆக்நேய கல்பம்
1. சோம கல்பம்
1. மானவ கல்பம்
1. தட்புருச கல்பம்
1. வைகுண்ட கல்பம்
1. லெச்சுமி கல்பம்
1. சாவித்ரி கல்பம்
1. கோர கல்பம்
1. வராக கல்பம்
1. வைராச கல்பம்
1. கௌரி கல்பம்
1. மகோத்வர கல்பம்
1. பிதிா் கல்பம்

தற்போது நடந்து கொண்டிருப்பது சுவேத வராக கல்பம் ஆகும்.
# ஹேலியின் வால்வெள்ளி


**ஹேலியின் வால்வெள்ளி** அல்லது **ஹேலியின் வால்மீன்** (*Halley's Comet*; / ), என்பது 75 முதல் 76 ஆண்டுகளுக்கொரு முறை பூமியை அண்மிக்கும் ஒரு வால்வெள்ளி ஆகும். இது அதிகாரபூர்வமாக **1P/ஹேலி** என அழைக்கப்படுகிறது. ஃஆல்லே முன்பு 1986இல் சூரியக் குடும்பத்துக்குள் பார்க்கப்பட்டது. அது மீண்டும் 2061ஆம் ஆண்டின் நடுவில் தோன்றும்.  

ஹேலியின் வால்வெள்ளி சூரியக் குடும்பத்துக்குள் வருவதை வானியலாளர்கள் கிமு240 முதலே கண்டிருக்கிறார்கள். சீனரும் பாபிலோனியரும் இடைக்கால ஐரோப்பியரும் இவ்வால்வெள்ளியின் தோற்றங்களைப் பற்றிப் பதிவு செய்துள்ளனர். என்றாலும் அவர்கள் காண்பது ஒரே வான்பொருள் என்பதை அறிந்திலர் என்பதே உண்மையாகும். இங்கிலாந்தின் வானியல் ஆய்வாளர் எட்மண்ட் ஹேலி என்பவர் இதனை முதன் முதலில் 1682 இல் கண்டறிந்தார். 1337 முதல் 1698 வரை தோன்றிய வால்மீன்களின் அட்டவணையை ஹேலி தயாரித்தார். 1531 இல் *பெட்ரஸ் அப்பியானஸ்* என்பவரினால் அவதானிக்கப்பட்ட வால்வெள்ளி, பின்னர் 1607 இல் கெப்லரினால் கண்டறியப்பட்ட வால்வெள்ளி, மற்றும் 1631 இல் தான் கண்டுபிடித்த வால்வெள்ளி மூன்றும் ஒன்றே என ஹேலி கருதினார். 1705 இல் அவர் வெளியிட்ட கட்டுரை ஒன்றில் 1682 இல் தோன்றிய வால்மீனே 76 ஆண்டுகளுக்குப் பின் 1758 இல் மீண்டும் தோன்றும் எனக் கூறினார். அதன்படி இவ்வால்வெள்ளி டிசம்பர் 25, 1758 இல் ஜொகான் பாலிட்ச் என்னும் ஜெர்மனியரால் கண்டுபிடிக்கப்பட்டது.  

இது 1986இல் தன் பருவமுறையில் தோன்றியபோது, விண்கலத்தால் விரிவாக நோக்கப்பட்ட முதல் வால்வெள்ளி இதுவே. இது வால்வெள்ளியின் உட்கருப்பகுதிக் கட்டமைப்பு, வால்வெள்ளி இயங்கமைவு, அதன் வால் உருவாக்கம் பற்றிய முதல் நோக்கீட்டுத் தரவுகளை வெளிப்படுத்தியது. வால்வெள்ளியின் கட்டமைப்பைப் பற்றிய நெடுநாளைய கருதுகோள்களை இவை உண்மையாக்கின. குறிப்பாக ஃபிரெட் விப்பிளின் "தூசுப் பனிபந்து" படிமத்தை உறுதிப்படுத்தின. இப்படிமம் ஃஆல்லே வால்வெள்ளி நீர், கரியமில வளிமம், அம்மோனியா, அண்ட்த் தூசுகள்]] போன்ற ஆவியாகிகளையும் ஆவியாகும் பனிக்கட்டிகளையும் கொண்டிருக்கும் எனச் சரியாகவே முன்கணித்தது. விண்கலத் தரவுகள் சீர்திருத்திய துல்லியமான வால்வெள்ளி பற்றிய எண்ணக்கருக்களை மீட்டக்கம் செய்தது; இப்போது வால்வெள்ளியின் மேற்பரப்பு தூசுகளாலும் ஒருசிறு பகுதியே பனிக்கட்டியாலும் ஆனது என்பது தெட்டத் தெளிவாகப் புரிந்துகொள்ளபட்டுள்ளது.  

*ஆண்டோர் எழுபதைந்தினில் ஒரு முறை மண்ணே அணுகும் வால்மீனைத் தினையின் மீது பனை நின்றாங்கு மணிச் சிறு மீன் மிசை வளர்வால் ஒளிவரக் கீழ்த்திசை வெள்ளியைக் கேண்மை கொண்டிலகு தூமகேதுச் சுடரே வாரய்!* என்று 1910-இல் ஹேலியின் வால்வெள்ளியைப் பாடியிருக்கிறார் மகாகவி பாரதியார்.
# ஸ்டெயினர் உள்நீள்வட்டம்


வடிவவியலில் ஒரு முக்கோணத்தின் **ஸ்டெயினர் உள்நீள்வட்டம்** (*Steiner inellipse*), என்பது அம்முக்கோணத்தினுள் முக்கோணத்தின் பக்கங்களை, அவற்றின் நடுப்புள்ளிகளில் தொட்டவாறு வரையப்படும் தனித்த நீள்வட்டமாகும். இந்நீள்வட்டமானது, **நடுப்புள்ளி உள்நீள்வட்டம்** அல்லது **நடுப்புள்ளி நீள்வட்டம்** என்றும் அழைக்கப்படும். இந்நீள்வட்டம் ஒரு உட்கூம்புவெட்டாகும்.  

உள்வட்டமும், மான்டார்ட் உள்நீள்வட்டமும் முக்கோணத்தின் உட்கூம்புவெட்டுகள். ஆனால் சமபக்க முக்கோணங்களைத் தவிர ஏனைய முக்கோணங்களில் இவற்றின் தொடுபுள்ளிகள் முக்கோணத்தின் பக்கங்களின் நடுப்புள்ளிகள் அல்ல. ஸ்டெயினர் நீள்வட்டத்தின் தனித்தன்மையை கணிதவியலாளர் கல்மான் நிறுவியுள்ளார்.  

முக்கோணத்தின் வெளிப்புறமாக அதன் உச்சிகளின் வழியே செல்லுமாறு வரைப்படும் தனித்த நீள்வட்டம் ஸ்டெயினர் சுற்றுநீள்வட்டமாகும். வெளிநீள்வட்டத்தின் மையமானது முக்கோணத்தின் நடுக்கோட்டுச்சந்தியாக இருக்கும்..  

## முந்நேரியல் சமன்பாடு

*a, b, c* பக்க நீளங்கள் கொண்ட முக்கோணத்தின் முந்நேரியல் சமன்பாடு: . இப்பரப்பளவானது ஸ்டெயினர் வெளிநீள்வட்டத்தின் பரப்பளவில் நான்கில் ஒரு பங்காகும்.  

ஒரு முக்கோணத்தினுள் வரையப்படும் உள்நீள்வட்டங்களிலேயே முக்கோணத்தின் பக்கங்களை அவற்றின் நடுப்புள்ளிகளில் தொடுகின்ற உள்நீள்வட்டம் ஸ்டெயினர் உள்நீள்வட்டம் மட்டுமே..  

:|*GF*<sub>−</sub>| ± |*GF*<sub>+</sub>|  

ஸ்டெயினர் உள்நீள்வட்டத்தின் இரு அச்சுகளும் முக்கோணத்தின் பக்கங்களைத் தொடுமாறு வரையப்பட்ட தனித்த பரவளையமான கீப்பெர்ட் பரவளையத்திற்குத் தொடுகோடுகளாகவும் முக்கோணத்தின் ஆய்லர் கோடு அப்பரவளையத்தின் இயக்குவரையாகவும் அமைகின்றன.  
:<math>\frac{\overline{PA} \cdot \overline{QA}}{\overline{CA} \cdot \overline{AB}} + \frac{\overline{PB} \cdot \overline{QB}}{\overline{AB} \cdot \overline{BC}} + \frac{\overline{PC} \cdot \overline{QC}}{\overline{BC} \cdot \overline{CA}} = 1.</math>  

## பொதுமைப்படுத்தல்
முக்கோணத்துக்குள் வரையப்படும் ஸ்டெயினர் உள்நீள்வட்டத்தை பலகோணங்களுக்கும் பொதுமைப்படுத்தலாம். சில பலகோணங்கள் (*n*-gons) அவற்றின் பக்கங்களின் நடுப்புள்ளிகளைத் தொடுமாறு வரையப்பட்ட உள்நீள்வட்டங்களைக் கொண்டுள்ளன. அந்த உள்நீள்வட்டங்களின் குவியங்கள் அப்பலகோணத்தின் உச்சிகளைத் தீர்வுகளாகக் கொண்ட பல்லுறுப்புக்கோவையின் வகைக்கெழுப் பல்லுறுப்புக்கோவையின் தீர்வுகளாக அமையும்.
# விக்கிப்பீடியா:உங்களுக்குத் தெரியுமா/யூலை 29, 2015

<div id="mp-dyk-img">  

</div>  
- **வடா பாவ்** (படம்) என்பது மகாராட்டிரம் மற்றும் குசராத் பகுதிகளில் மிகவும் பரவலான காணப்படும் ஒரு சைவ உணவாகும்.
- **நீச்சல் பந்தாட்டம்** எனும் திளைப்பு விளையாட்டு சங்ககாலத்தில் பூநீர் பெய் வட்டம் எனும் பந்து மூலம் ஆடப்பட்டது.
- சூரிய வெப்பத்தைத் தக்கவைத்துக் கொள்ள வளிமண்டலம் இல்லாதமையால் **புதனில்** கோள்பரப்பு மற்றெந்தக் கோள்களையும் விடவும் பெரும் வெப்பநிலை மாற்றங்களைக் காண்கின்றது.
# பாலசமுத்திரம் - வருவாய் கிராமம்



** பாலசமுத்திரம்** (en:BALASAMUDRAM), இந்தியாவின் தமிழ்நாடு மாநிலத்தில் அமைந்துள்ள திண்டுக்கல் மாவட்டம், பழனி வட்டம், பழனி ஊராட்சி ஒன்றியத்தில் இருக்கும் ஒரு வருவாய்க் கிராமம்(ஊர்). பழனி வருவாய் வட்டத்தின் முப்பத்தேழாவது எண் கொண்ட வருவாய் கிராமம் (கிராம எண்:37) ஆகும்.  

## அமைவிடம்
பழனியிலிருந்து தெற்கே சுமார் 3 கி.மீ.தூரத்தில் இக்கிராமத்தின் எல்லை தொடங்கி கோடைக்கானல் மலை அடிவாரம் வரையிலும் நீண்டு அமைந்து உள்ளது. கடல் மட்டத்திலிருந்து 586 மீட்டர் உயரத்தில் உள்ளது.  

## அணைக்கட்டு
இக்கிராமத்தின் தென்கிழக்கில் சுமார் 4 கி.மீ தூரத்தில் கோடைக்கானல் மலை வடமேற்கு பகுதிகளில் உற்பத்தியாகி வரும் **பாலாறு**, **பொருந்தலாறு**]] என்ற இரு ஆறுகளின் குறுக்கே கட்டப்பட்டுள்ள பாலாறு-பொருந்தலாறு அணை உள்ளது.  

## மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 12,281 மக்கள் இங்கு வசிக்கின்றார்கள். இவர்களில் 51% ஆண்கள், 49% பெண்கள் ஆவார்கள். பாலசமுத்திரம் மக்களின் சராசரி கல்வியறிவு 53% ஆகும், இதில் ஆண்களின் கல்வியறிவு 63%, பெண்களின் கல்வியறிவு 42% ஆகும். இது இந்திய தேசிய சராசரி கல்வியறிவான 59.5% விட குறைந்ததே. பாலசமுத்திரம் மக்கள் தொகையில் 10% ஆறு வயதுக்குட்பட்டோர் ஆவார்கள்.  

## முக்கிய பயிர்
இக்கிராமம் வரதமாநதி அணையின் நீர்வள ஆதாரம் முழுவதும் கொண்டு நெல், கரும்பு, தென்னை, பழத் தோட்டங்களுடன், காய்கறிகளும் அதிகமாக பயிரிடப்படுகிறது.  

## நிருவாக அமைப்பு
- வருவாய் மாவட்டம் : திண்டுக்கல்
- வருவாய் கோட்டம் : பழனி
- வருவாய் வட்டம் : பழனி
- ஊராட்சி ஒன்றியம் : பழனி ஊராட்சி ஒன்றியம்

## கிராமத்தின் தகவல்கள்
- வருவாய் கிராத்தின் மொத்த புலங்கள் (**Number of Survey fields**) : 1 முதல் 748 முடிய
- வருவாய்கிராமத்தின் பரப்பு : 1496.01.50 ஹெக்டேர்- (3696.73 ஏக்கர்)
- வருவாய்கிராமத்தின் நன்செய் நிலம் :
- வருவாய்கிராமத்தின் புன்செய் நிலம் :
- வருவாய்கிராமத்தின் புறம்போக்கு நிலம் :
- குக்கிராமங்களின் எண்ணிக்கை :

## அடிக்குறிப்பு
# பிருந்தாவன் அதிவிரைவு தொடர்வண்டி


**பிருந்தாவன் அதிவிரைவு தொடர்வண்டி** (Brindavan Express), எண்:12639/12640 என்பது பெங்களூரு - சென்னை இடையே தினசரி இயக்கப்படும் தொடர்வண்டியாகும். சென்னை மத்திய தொடர்வண்டி நிலையதில் காலை 07:05 ற்கு புறப்படும் இது நண்பகல் 02:00 மணிக்கு பெங்களூரு வந்தடையும். மீண்டும் நண்பகல் 03:00 மணிக்கு பெங்களூரில் இருந்து புறப்பட்டு , இரவு 09:05 ற்கு சென்னை வந்தடையும்.  

## வரலாறு
1964ஆம் ஆண்டு தென்னக ரயில்வேயால் முதல் முதலாக இரு மாநிலங்களுக்கிடையே இயக்கப்பட்ட தொடர்வண்டியான இது, ஆரம்பத்தில் 7.5 மணி நேரம் பயணமாகவும் 360 கிலோமீட்டர் பயண தூரமாக கொண்டிருந்தது.  

## நிறுத்தங்கள்
பிருந்தாவன் அதிவிரைவு தொடர்வண்டி அரக்கோணம், காட்பாடி, ஜோலார்பேட்டை, குப்பம் மற்றும் பங்காருபேட்டை ஆகிய ஐந்து முக்கிய தொடர்வண்டி நிலைய சந்திப்புகளை கடந்து செல்கிறது. அது மட்டுமன்றி பெரம்பூர், வாலாஜா ரோடு, ஆம்பூர், வாணியம்பாடி, கிருஷ்ணராஜபுரம் மற்றும் பெங்களுரு கண்டோன்மென்ட் ஆகிய நிலையங்களிலும் நின்று செல்கிறது.
# புதச்சு


** புதச்சு** (en:PUDUCHU) இந்தியாவின் தமிழ்நாடு மாநிலத்தில் அமைந்துள்ள திண்டுக்கல் மாவட்டம், பழனி வட்டம், பழனி வருவாய் வட்டத்தின், முப்பத்தெட்டாவது எண் கொண்ட வருவாய் கிராமம் (கிராம எண்:38) ஆகும்.  

## அமைவிடம்
பழனியிலிருந்து [தெற்கே சுமார் 7 கி.மீ.தூரத்தில் பாலாறு-பொருந்தலாறு அணையிலிருந்து துவங்கி மேற்காக வரிந்த நிலப்பரப்பே இக்கிராமம். இக்கிராமம் கடல் மட்டத்திலிருந்து 446 மீட்டர் உயரத்தில் உள்ளது. **புதச்சு** கிராமத்திற்கு குடியிருப்புகளோ! மக்கள் தொகைக் கணக்கோ இல்லை.  

## முக்கிய பயிர்
இக்கிராமம் பாலாறு-பொருந்தலாறு அணையின் நீர்வள ஆதாரம் முழுவதும் கொண்டு நெல், கரும்பு, தென்னை, காய்கறிகளும் அதிகமாக பயிரிடப்படுகிறது.  

## நிருவாக அமைப்பு
- வருவாய் மாவட்டம் : திண்டுக்கல்
- வருவாய் கோட்டம் : பழனி
- வருவாய் வட்டம் : பழனி
- ஊராட்சி ஒன்றியம் : பழனி ஊராட்சி ஒன்றியம்

## கிராமத்தின் தகவல்கள்
- வருவாய் கிராத்தின் மொத்த புலங்கள் (**Number of Survey fields**) : 1 முதல் 557 முடிய
- வருவாய்கிராமத்தின் பரப்பு : 678.50.00 ஹெக்டேர்- (1676.61 ஏக்கர்)
- வருவாய்கிராமத்தின் நன்செய் நிலம் :
- வருவாய்கிராமத்தின் புன்செய் நிலம் :
- வருவாய்கிராமத்தின் புறம்போக்கு நிலம் :
- குக்கிராமங்களின் எண்ணிக்கை :

## அடிக்குறிப்பு
# தாமரைக்குளம் (பழனி)


** தாமரைக்குளம்** (en:THAMARAIKULAM) இந்தியாவின் தமிழ்நாடு மாநிலத்தில் அமைந்துள்ள திண்டுக்கல் மாவட்டம், பழனி வட்டம், பழனி ஊராட்சி ஒன்றியத்தில் இருக்கும் ஒரு வருவாய்க் கிராமம்(ஊர்). பழனி வருவாய் வட்டத்தின் முப்பத்தொன்பதாவது எண் கொண்ட வருவாய் கிராமம் (கிராம எண்:39) ஆகும். ,  

## அமைவிடம்
பழனியிலிருந்து உடுமலைப்பேட்டை (கொழுமம்-வழி) செல்லும் மாநில நெடுஞ்சாலையில் பழனியிலிருந்து தெற்கே சுமார் 11 கி.மீ.தூரத்தில் நெய்க்காரப்பட்டி வருவாய் கிராமத்தின் கிழக்கே 3 கி.மீ தொலைவில் அமைந்து உள்ளது.  

## மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி, ** தாமரைக்குளம்** கிராமத்தில் 260 வீடுகள் உள்ளது. இக்கிராமத்தில் 1068 பேர் வசிக்கின்றார்கள். பாலின விகிதம் 48.59 %. இதில் 519 பேர் ஆண்கள்; 549 பேர் பெண்கள்.இக்கிராமத்தில் ஆரம்பப் பள்ளி 1 மட்டும் உள்ளது.  

## முக்கிய பயிர்
அதிக மேட்டுப் பகுதியானதால் புன்செய் பயிர்களான சோளம், கம்பு, ஆகியவையும், மக்காச்சோளமும் அதிகமாக பயிரிடப்படுகிறது.  

## நிருவாக அமைப்பு
- வருவாய் மாவட்டம் : திண்டுக்கல்
- வருவாய் கோட்டம் : பழனி
- வருவாய் வட்டம் : பழனி
- ஊராட்சி ஒன்றியம் : பழனி ஊராட்சி ஒன்றியம்

## கிராமத்தின் தகவல்கள்
- வருவாய் கிராத்தின் மொத்த புலங்கள் (**Number of Survey fields**) : 1 முதல் 604 முடிய
- வருவாய்கிராமத்தின் பரப்பு : 461.53.50 ஹெக்டேர்- (1140.48 ஏக்கர்)
- வருவாய்கிராமத்தின் நன்செய் நிலம் :
- வருவாய்கிராமத்தின் புன்செய் நிலம் :
- வருவாய்கிராமத்தின் புறம்போக்கு நிலம் :
- குக்கிராமங்களின் எண்ணிக்கை :

## அடிக்குறிப்பு
# பெரியம்மாபட்டி


**பெரியம்மாபட்டி** (en:PERIAMMAPATTY) இந்தியாவின் தமிழ்நாடு மாநிலத்தில் அமைந்துள்ள திண்டுக்கல் மாவட்டம், பழனி வட்டம், பழனி ஊராட்சி ஒன்றியத்தில் இருக்கும் ஒரு வருவாய்க் கிராமம்(ஊர்)., பழனி வருவாய் வட்டத்தின் நாற்பதாவது எண் கொண்ட வருவாய் கிராமம் (கிராம எண்:40) ஆகும்.  

## அமைவிடம்
பழனியிலிருந்து உடுமலைப்பேட்டை (கொழுமம்-வழி) செல்லும் மாநில நெடுஞ்சாலையில் பழனியிலிருந்து தெற்கே சுமார் 17 கி.மீ.தூரத்தில் நெய்க்காரப்பட்டி வருவாய் கிராமத்தின் கிழக்கே 5 கி.மீ தொலைவில் தொடங்கி கோடைக்கானல் மலை அடிவாரம் வரையிலும் நீண்டு அமைந்து உள்ளது.  

## மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி, பெரியம்மாபட்டி கிராமத்தில் 1435 வீடுகள் உள்ளது. இக்கிராமத்தில் 5550 பேர் வசிக்கின்றார்கள். பாலின விகிதம் 54.12 %. இதில் 2816 பேர் ஆண்கள்; 2734 பேர் பெண்கள். இக்கிராமத்தில் ஆரம்பப் பள்ளி 7 உள்ளது.  

## முக்கிய பயிர்
இக்கிராமம் பாலாறு-பொருந்தலாறு அணையின் நீர்வள ஆதாரத்தின் ஒரு பகுதியாக **இராஜ வாய்க்கால்** முழுவதும் கொண்டு நெல், கரும்பு, தென்னை, காய்கறிகளும் அதிகமாக பயிரிடப்படுகிறது.  

## நிருவாக அமைப்பு
- வருவாய் மாவட்டம் : திண்டுக்கல்
- வருவாய் கோட்டம் : பழனி
- வருவாய் வட்டம் : பழனி
- ஊராட்சி ஒன்றியம் : பழனி ஊராட்சி ஒன்றியம்

## கிராமத்தின் தகவல்கள்
- வருவாய் கிராத்தின் மொத்த புலங்கள் (**Number of Survey fields**) : 1 முதல் 586 முடிய
- வருவாய்கிராமத்தின் பரப்பு : 3204.56.50 ஹெக்டேர்- (7918.65 ஏக்கர்)
- வருவாய்கிராமத்தின் நன்செய் நிலம் :
- வருவாய்கிராமத்தின் புன்செய் நிலம் :
- வருவாய்கிராமத்தின் புறம்போக்கு நிலம் :
- குக்கிராமங்களின் எண்ணிக்கை :

## அடிக்குறிப்பு
# இரவிமங்கலம்


**இரவிமங்களம்** (en:ERRAVIMANGALAM) இந்தியாவின் தமிழ்நாடு மாநிலத்தில் அமைந்துள்ள திண்டுக்கல் மாவட்டம், பழனி வட்டம், பழனி ஊராட்சி ஒன்றியத்தில் இருக்கும் ஒரு வருவாய்க் கிராமம்(ஊர்)., பழனி வருவாய் வட்டத்தின் நாற்பத்தொன்றாவது எண் கொண்ட வருவாய் கிராமம் (கிராம எண்:41) ஆகும்.  

## அமைவிடம்
பழனியிலிருந்து உடுமலைப்பேட்டை (கொழுமம்-வழி) செல்லும் மாநில நெடுஞ்சாலையில் பழனியிலிருந்து தெற்கே சுமார் 9 கி.மீ.தூரத்தில் அ.கலையம்புத்தூர் வருவாய் கிராமத்தின் கிழக்கே 5 கி.மீ தொலைவில் தொடங்கி கோடைக்கானல் மலை அடிவாரம் வரையிலும் நீண்டு அமைந்து உள்ளது. கடல் மட்டத்திலிருந்து 523 மீட்டர் உயரத்தில் உள்ளது.  

## மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி, **இரவிமங்களம்** கிராமத்தில் 107 வீடுகள் உள்ளது. இக்கிராமத்தில் 440 பேர் வசிக்கின்றார்கள். பாலின விகிதம் 53.40 %. இதில் 235 பேர் ஆண்கள்; 205 பேர் பெண்கள்.இக்கிராமத்தில் ஆரம்பப் பள்ளி 1 மட்டும் உள்ளது.  

## முக்கிய பயிர்
அதிக மேட்டுப் பகுதியானதால் புன்செய்ப் பயிர்களான சோளம், கம்பு, ஆகியவையும், மக்காச்சோளமும் அதிகமாக பயிரிடப்படுகிறது.  

## நிருவாக அமைப்பு
- வருவாய் மாவட்டம் : திண்டுக்கல்
- வருவாய் கோட்டம் : பழனி
- வருவாய் வட்டம் : பழனி
- ஊராட்சி ஒன்றியம் : பழனி ஊராட்சி ஒன்றியம்

## கிராமத்தின் தகவல்கள்
- வருவாய் கிராத்தின் மொத்த புலங்கள் (**Number of Survey fields**) : 1 முதல் 286 முடிய
- வருவாய்கிராமத்தின் பரப்பு : 786.51.50 ஹெக்டேர்- (1943.52 ஏக்கர்)
- வருவாய்கிராமத்தின் நன்செய் நிலம் :
- வருவாய்கிராமத்தின் புன்செய் நிலம் :
- வருவாய்கிராமத்தின் புறம்போக்கு நிலம் :
- குக்கிராமங்களின் எண்ணிக்கை :

## அடிக்குறிப்பு
# அ. கலையம்புத்தூர்


**அ. கலையம்புத்தூர்**  
(**அக்ரஹாரம் கலையம்புத்தூர்**) (en:A.KALAYAMPUTHUR) இந்தியாவின் தமிழ்நாடு மாநிலத்தில் அமைந்துள்ள திண்டுக்கல் மாவட்டம், பழனி வட்டம், பழனி ஊராட்சி ஒன்றியத்தில் இருக்கும் ஒரு வருவாய்க் கிராமம் (ஊர்)., பழனி வருவாய் வட்டத்தின் நாற்பத்திரெண்டாவது எண் கொண்ட வருவாய் கிராமம் (கிராம எண்: 42) ஆகும்.  

## அமைவிடம்
பழனியிலிருந்து உடுமலைப்பேட்டை செல்லும் தேசிய நெடுஞ்சாலையில் பழனியிலிருந்து மேற்கே சுமார் 4 கி.மீ.தூரத்தில் அமைந்து உள்ளது. கடல் மட்டத்திலிருந்து 473 மீட்டர் உயரத்தில் உள்ளது.  

## மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி, **அ.கலையம்புத்தூர்** கிராமத்தில் 2570 வீடுகள் உள்ளது. இக்கிராமத்தில் 9859 பேர் வசிக்கின்றார்கள். பாலின விகிதம் 54.12 %. இதில் 4850 பேர் ஆண்கள்; 5000 பேர் பெண்கள். இக்கிராமத்தில் நான்கு ஆரம்பப் பள்ளிகளும் , நான்கு நடுநிலைப் பள்ளிகளும் , ஒரு உயர்நிலைப் பள்ளியும் உள்ளது.  

## முக்கிய பயிர்
பாலாறு-பொருந்தலாறு அணையின் நீர்வள ஆதாரத்தின் ஒரு பகுதியினைக்கொண்டு நெல், கரும்பு, தென்னையும், புன்செய்ப் பயிர்களான சோளம், கம்பு, ஆகியவையும், மக்காச்சோளமும் அதிகமாக பயிரிடப்படுகிறது.  

## நிருவாக அமைப்பு
- வருவாய் மாவட்டம் : திண்டுக்கல்
- வருவாய் கோட்டம் : பழனி
- வருவாய் வட்டம் : பழனி
- ஊராட்சி ஒன்றியம் : பழனி ஊராட்சி ஒன்றியம்

## கிராமத்தின் தகவல்கள்
- வருவாய் கிராமத்தின் மொத்த புலங்கள் (**Number of Survey fields**) : 1 முதல் 1297 முடிய
- வருவாய்கிராமத்தின் பரப்பு : 1413.86.50 ஹெக்டேர்- (3642.00 ஏக்கர்)
- வருவாய்கிராமத்தின் நன்செய் நிலம் :
- வருவாய்கிராமத்தின் புன்செய் நிலம் :
- வருவாய்கிராமத்தின் புறம்போக்கு நிலம் :
- குக்கிராமங்களின் எண்ணிக்கை :

## அடிக்குறிப்பு
# பெரிய கலையம்புத்தூர்


**பெரியகலையம்புத்தூர்** (ஆங்கிலம்:Periya Kalayamputhur) இந்தியாவின் தமிழ்நாடு மாநிலத்தில் அமைந்துள்ள திண்டுக்கல் மாவட்டம், பழனி வட்டம், பழனி வருவாய் வட்டத்தின், நாற்பத்தி மூன்றாவது எண் கொண்ட வருவாய் கிராமம் (கிராம எண்:43) ஆகும்.  

## அமைவிடம்
பழனியிலிருந்து உடுமலைப்பேட்டை (கொழுமம்-வழி) செல்லும் மாநில நெடுஞ்சாலையில் பழனியிலிருந்து தெற்கே சுமார் 8 கி.மீ.தூரத்தில் நெய்க்காரப்பட்டி வருவாய் கிராமத்தின் கிழக்கே அமைந்து உள்ளது. கடல் மட்டத்திலிருந்து 516 மீட்டர் உயரத்தில் உள்ளது. பெரிய கலையம்புத்தூர் கிராமத்திற்கு குடியிருப்புகளோ, மக்கள் தொகைக் கணக்கோ இல்லை.  

## முக்கிய பயிர்
இக்கிராமம் [பாலாறு-பொருந்தலாறு அணை]]யின் நீர்வள ஆதாரத்தின் ஒரு பகுதியைகொண்டு நெல், கரும்பு, தென்னை, பயிரிடப்படுகிறது.  

## நிருவாக அமைப்பு
- வருவாய் மாவட்டம் : திண்டுக்கல்
- வருவாய் கோட்டம் : பழனி
- வருவாய் வட்டம் : பழனி
- ஊராட்சி ஒன்றியம் : பழனி ஊராட்சி ஒன்றியம்

## கிராமத்தின் தகவல்கள்
- வருவாய் கிராத்தின் மொத்த புலங்கள் (**Number of Survey fields**) : 1 முதல் 44 முடிய
- வருவாய்கிராமத்தின் பரப்பு : 106.20.50 ஹெக்டேர்- (262.44 ஏக்கர்)
- வருவாய்கிராமத்தின் நன்செய் நிலம் :
- வருவாய்கிராமத்தின் புன்செய் நிலம் :
- வருவாய்கிராமத்தின் புறம்போக்கு நிலம் :
- குக்கிராமங்களின் எண்ணிக்கை :

## அடிக்குறிப்பு
# பழனி வருவாய் கோட்டம்



**பழனி வருவாய் கோட்டம்** தமிழ்நாட்டின் திண்டுக்கல் மாவட்டத்தில் உள்ள மூன்று வருவாய் கோட்டங்களில் ஒன்றாகும். இந்த கோட்டத்தின் தலைமையகமாக பழனி நகரம் உள்ளது. இந்த வருவாய் கோட்டத்தின் கீழ் மூன்று வருவாய் வட்டங்கள், 18 குறு(உள்)வட்டங்கள், உள்ளன. . இந்த வருவாய் கோட்டத்தின் கீழ் 182 வருவாய் கிராமங்கள் உள்ளது.  

## கோட்டத்தின் தகவல்கள்
- வருவாய் கோட்டத்தின் பரப்பு : 2,61,007.15.0 ஹெக்டேர்-(6,44,962.71 ஏக்கர்)
- வருவாய் கோட்டத்தின் நன்செய் பரப்பு : 11,938.28.0 ஹெக்டேர் (29,500.13 ஏக்கர்)
- வருவாய் கோட்டத்தின் புன்செய் பரப்பு : 1,84,063.72.0 ஹெக்டேர் (4,54,831.36 ஏக்கர்)
- வருவாய் கோட்டத்தின் நத்தம் (குடியிருப்பு) பரப்பு :7,752.05.5 ஹெக்டேர் (19,155.75 ஏக்கர்)
- வருவாய் கோட்டத்தின் புறம்போக்கு பரப்பு : 57,253.09.5 ஹெக்டேர் (1,41,475.48 ஏக்கர்)
- வருவாய் கிராமங்களின் எண்ணிக்கை : 182
- கிராம நிருவாக அலுவலர்களின் எண்ணிக்கை : 139
- வருவாய் கோட்டத்திலுள்ள ஊராட்சிகளின் எண்ணிக்கை : 144

## கோட்டத்தின் மக்கள் தொகை
- வருவாய் கோட்டத்தின் மொத்த மக்கள் தொகை : 7,48,025
- ஆண்கள் : 3,82,309
- பெண்கள் : 3,65,716
# வருவாய் வட்டம்


**வருவாய் வட்டம்** அல்லது **தாலுகா** என்பது இந்தியாவின் மாவட்ட வருவாய்த் துறையின் ஒரு நிருவாகப் பிரிவு. மாவட்டத்தில் இருக்கும் சில குறிப்பிட்ட பகுதிகளை எல்லைகளாகக் கொண்டு நிர்வாக வசதிக்குத் தகுந்தபடி சில வட்டாட்சி அமைப்புகள் அமைக்கப்படுகிறது. இந்த அமைப்பு வருவாய் வட்டம் எனப்படுகிறது. இந்த வட்டாட்சியில் உள்வட்டங்களும், வருவாய்க் கிராமங்களும் இந்த அமைப்பின் கீழ் கொண்டு வரப்படுகின்றன. இந்த வட்டாட்சி அமைப்பின் தலைமை அலுவலராக வட்டாட்சியர் ஒருவரும் அவருக்கு உதவி புரிவதற்காகச் சில மண்டல துணை வட்டாட்சியர்களும், வருவாய் ஆய்வாளர்களும், எழுத்தர்களும், கிராம நிர்வாக அலுவலர்களும் ,அலுவலக உதவியாளர்களும் நியமிக்கப்படுகின்றனர். இதற்கான அலுவலகம் **வருவாய் வட்டாட்சியர் அலுவலகம் (Taluk Office) எனப்படுகிறது.**  

## பணிகள்
- வருவாய் வட்ட அலுவலகங்களில் பொதுமக்கள் கோரும் சான்றிதழ்கள், கிராம நிர்வாக அலுவலர், வருவாய் ஆய்வாளர், துணை வட்டாட்சியர் ஆகியோரின் பரிந்துரைகளின்படி வட்டாட்சியர் வழங்குகிறார்.

- வருவாய் வட்டத்தில் நடைபெற்ற ஏதாவது சம்பவத்தால் சட்டம் மற்றும் ஒழுங்கு பிரச்சனைகள் பாதிக்கப்படும் நிலையில் அதை விசாரிக்கவும், அமைதிப்படுத்தவும் வேண்டும்.

- நில உடைமையாளர்களுக்கு உரிய பட்டா, சிட்டா, அடங்கல், நில ஆவணங்கள், அரசின் நலத்திட்ட உதவிகள் அனைத்தும் இவ்வலுவலகம் மூலமாக வழங்கப்படுகிறது.

- மாவட்ட ஆட்சித் தலைவர், மற்றும் கோட்டாட்சியர் அறிவுறுத்தும் அனைத்துப் பணிகளும் இவ்வலுவகம் வாயிலாக மேற்கொள்ளப்படுகிறது.

- தங்கள் வருவாய் வட்டப் பகுதியில் பொதுத்தேர்தலை நடத்திட தேர்தல் நடத்தும் அலுவலருக்கு உதவிட வேண்டும்.

- ஆண்டிற்கு ஒரு ஜமாபந்தி நடத்தி வருவாய் கிராமங்களின் நில வரி வசூல் கணக்கு மற்றும் நன்செய்/ புன்செய் / புறம்போக்கு நிலம் / பஞ்சமி நிலம் அளவுகள் கணக்கிட வேண்டும்.

- பேரிடரிடர் காலங்களில் பொதுமக்களுக்கு நிவாரண உதவி வழங்க வகை செய்ய வேண்டும்

## இதையும் பார்க்க
- வருவாய் கிராமம்
- குறுவட்டம் (பிர்கா)
- வருவாய் கோட்டம்
- மாவட்டம்
# ஜேம்சு எட்வார்டு கீலர்


** ஜேம்சு எட்வார்டு கீலர்** (*James Edward Keeler*, செப்டம்பர் 10, 1857 – ஆகத்து 12, 1900) ஓர் அமெரிக்க வானியலாளர்.  

## வாழ்க்கையும் தொழிலும்
கீலர் 1888 முதல் இலிக் வான்காணகத்தில் பணிபுரிந்தார். 1891இல் அலெகனி வான்காணகத்தில் இயக்குநராக அமர்ந்ததும் அங்கிருந்து விலகினார். பிறகு 1898இல் இலிக் வான்காணகத்துக்கு இயக்குநராக வந்தார். 1900க்குப் பிறகு நெடுநாட்கள் இல்லாமல் இதற்குள் இயற்கை எய்தினார். அலெகனி வான்காணகத்தில் உள்ள 31 அங்குல தொலைநோக்கி அடியில் அவரது உடல்நீறு ஒரு குடலையில் வைக்கப்பட்டுள்ளது.  

கீலர் ஜார்ஜ் ஃஏலுடன் இணைந்து வானியற்பியல் இதழைத் தொடங்கித் தொடர்ந்து நடத்தினார். அது இன்றும் மிகச் சிறந்த வானியல் இதழாக விளங்குகிறது.  

அவரது தந்தையார் எஃப். வில்லியம் ஆவார்; தாயார் அன்னா நீத்தன் கீலர். அவர் 1891இல் மணம்புரிந்தார். இவர்களுக்கு இரு குழந்தைகள்.  

## தகைமைகளும் பங்களிப்பும்
கீலருக்கு 1899இல் என்றி டிரேப்பர் பதக்கத்தை அமெரிக்கத் தேசிய அறிவியல் கல்விக்கழகம் தந்தது. இவர் 1900இல் பசிபிக் வானியல் கழகத்தின் தலைவராகத் தேர்ந்தெடுக்கப்பட்டார்.  

கீலரும் பிறரும் உடன்தொடர, 1880இல் அலெகனி வான்காணக இயக்குநர் சாமுவேல் பியர்பான்ட் இலாங்லே விட்னி மலையின் கொடுமுடிக்கு அறிவியல் தேட்டப்பணிக்காகச் சென்றார். இத்தேட்டத்தின் நோக்கம் சூரியக் கதிர்வீச்சு புவி வளிமண்டலத்தில் குத்துயரத்தைப் பொறுத்து எப்படி வேறுபட்டவிகிதத்தில் உட்கவரப்படுகிறது என, உயர், தாழ்மட்ட உட்கவர் மதிப்புகளை ஒப்பிட்டு, ஆய்தலே ஆகும். இந்தத் தேட்டத்தால் 14,240 அடி உயரத்தில் உள்ள விட்னி மலையின் ஒரு கொடுமுடி "கீலர் ஊசி" எனப் பெயரிடப்பட்டுள்ளது.  

சனிக் கோள் வளையங்களுக்கிடையில் உள்ள சந்து கீலர் சந்து எனவும் செவ்வாயில் உள்ள ஒரு மொத்தல் குழிவாய் கீலர் குழிவாய் எனவும் நிலாவில் உள்ள ஒரு குழிப்பள்ளம் கீலர் குழிப்பள்ளம் எனவும், ஒரு சிறுகோள் 2261 கீலர் எனவும் இவரது நினைவாகப் பெயரிடப்பட்டுள்ளன.
# மலேசிய துணைப் பிரதமர்



**மலேசியத் துணைப் பிரதமர்** (ஆங்கிலம்: *Deputy Prime Minister of Malaysia*, மலாய்: *Timbalan Perdana Menteri Malaysia*; ஜாவி: تيمبلن ڤردان منتري مليسي) என்பது மலேசியாவில் இரண்டாவது மிகப்பெரிய அரசியல் பதவியாகும். 1957-இல் உருவாக்கப்பட்ட இந்தப் பதவியில் இதுவரை 13 துணைப்பிரதமர்கள் பதவி வகித்துள்ளனர்.  

இந்தப் பதவியை முதல் பிரதமராக பதவி வகித்த துங்கு அப்துல் ரகுமான் உருவாக்கினார். இருப்பினும் சில அமைச்சரவைகள் துணைப் பிரதமரை நியமிப்பதைத் தவிர்த்து உள்ளன.  

## பொது

சூலை 2021 முதல் ஆகஸ்டு 2021 வரை 13-ஆவது மலேசிய துணை பிரதமராக இஸ்மாயில் சப்ரி யாகோப் பணியாற்றினார். பிரதமராகப் பதவியேற்பதற்கு முன் 40 நாட்கள் மட்டுமே துணை பிரதமராக இருந்தார். வரலாற்றில் மிகக் குறுகிய காலம் துணைப் பிரதமராக இருந்தவர் என்றும் அறியப்படுகிறார்.  

## அதிகாரப்பூர்வ இருப்பிடம்

துணைப் பிரதமரின் அதிகாரப்பூர்வ இருப்பிடம் புத்ராஜாயா; ஸ்ரீ சதாரியாவில் (*Sri Satria)* உள்ளது. முன்பு ஸ்ரீ தாமானில் இருந்தது.
# மலேசியாவில் உள்ள தூதரகங்களின் பட்டியல்


மலேசியாவில் உள்ள வெளிநாட்டுத் தூதரகங்களின் பட்டியல்; தற்போது தலைநகர் கோலாலம்பூரில் 98 தூதரகங்களும்; மற்றும் உயர்பேராளர் ஆணையங்களும் (*High Commissions*) உள்ளன. புதிய கூட்டாட்சி நிர்வாக மையமான புத்ராஜெயாவில் ஓர் உயர் ஆணையம் உள்ளது.  

சில நாடுகள், மற்ற தலைநகரங்களில் தங்களின் தூதர்களைக் கொண்டு செயல்படுகின்றன. இந்தப் பட்டியலில் அயல்நாட்டுக் கௌவரப் பேராளர் அலுவலகங்கள் (*Honorary Consulates*) சேர்க்கப்படவில்லை.  

## தூதரகங்கள்
### கோலாலம்பூரில் உள்ள தூதரகங்கள்/உயர்பேராளர் ஆணையங்கள்

### புத்ராஜெயாவில் உள்ள தூதரகங்கள்/உயர்பேராளர் ஆணையங்கள்
- 

### கோலாலம்பூரில் உள்ள பிரதிநிதி அலுவலகங்கள்
- 
- (Delegation)

### காட்சியகம்

## பேராளர் அலுவலகங்கள்

### கோத்தா கினபாலு
- (உயர் பேராளர் அலுவலகம்)
- (உயர் பேராளர் அலுவலகம்)
- (உயர் பேராளர் அலுவலகம்)
- (பேராளர் அலுவலகம்)
- (பேராளர் அலுவலகம்)

### ஜார்ஜ் டவுன்
- (உயர் பேராளர் அலுவலகம்)
- (உயர் பேராளர் அலுவலகம்)
- (உயர் பேராளர் அலுவலகம்)
- (உயர் பேராளர் அலுவலகம்)

### ஜொகூர் பாரு
- (உயர் பேராளர் அலுவலகம்)
- (உயர் பேராளர் அலுவலகம்)

### கோத்தா பாரு
- 

### கூச்சிங்
- (உயர்பேராளர் அலுவலகம்)
- (உயர் பேராளர் அலுவலகம்)
- (உயர் பேராளர் அலுவலகம்)

### தாவாவ்
- (பேராளர் அலுவலகம்)

## வேறு இடங்களில் மலேசியாவிற்கான தூதரகங்களைக் கொண்ட நாடுகள்

**தாய்லாந்து பாங்காக்கில் தூதரகங்களைக் கொண்ட நாடுகள்**  

- 
- 
- 
- 

**சீனா பெய்ஜிங்கில் தூதரகங்களைக் கொண்ட நாடுகள்**  

- 
- 
- 
- 
- 
- 
- 
- 
- 
- 
- 
- 
- 

**இந்தோனேசியா ஜகார்த்தாவில் தூதரகங்களைக் கொண்ட நாடுகள்**  

- 
- 
- 
- 
- 
- 
- 
- 
- 
- 
- 
- 
- 
- 

**இந்தியா புது தில்லியில் தூதரகங்களைக் கொண்ட நாடுகள்**  

- 
- 
- 
- 
- 
- 
- 
- 
- 
- 
- 
- 
- 

**சப்பான், தோக்கியோவில் தூதரகங்களைக் கொண்ட நாடுகள்**  

- 
- 
- 
- 
- 
- 
- 
- 
- 
- 
- 

**வேறு நகரங்களில் தூதரகங்களைக் கொண்ட நாடுகள்**  

- (சியோல்)
- (தாலின்)
- (ஹனோய்)
- (ரீகா)
- (சிங்கப்பூர்)
- (சியோல்)
- (வல்லெட்டா)
- (மணிலா)
- (ஹனோய்)
- (சான் மரீனோ)
- (விக்டோரியா)
- (கான்பரா)
- (சுவா (பிஜி))
- (போர்ட் விலா)

## மூடப்பட்ட தூதரகங்கள்
| இடம் | அனுப்பிய நாடு | தூதரகத் தகுதி | மூடப்பட்ட ஆண்டு | குறிப்புகள் |
| --- | --- | --- | --- | --- |
| தூதரகம் | 2021 |  |  |  |
| தூதரகம் | 1982 |  |  |  |
| உயர் பேராளர் அலுவலகம் | 2020 |  |  |  |
| தூதரகம் | 2021 |  |  |  |
| உயர் பேராளர் அலுவலகம் | ? |  |  |  |
| தூதரகம் | 2012 |  |  |  |
| உயர் பேராளர் அலுவலகம் | 2019 |  |  |  |
# இருகுளோரோபுளோரோமீத்தேன்



**இருகுளோரோபுளோரோமீத்தேன்** (*dichlorofluoromethane*), **பிரியான் 21** (*Freon 21*) அல்லது **ஆர் 21** (*R 21*) என்பது ஒரு கலப்பு ஆலோமீத்தேன் சேர்மம் அல்லது ஐதரோகுளோரோபுளோரோகார்பன் ஆகும். இச்சேர்மம் நிறமற்றதாகவும் மணமற்றதாகவும் காணப்படுகிறது. 178.5&nbsp;°செ (451.7 கெ) வெப்பநிலை, மற்றும் 5.17 மெகாபாஸ்கல் (51.7 பார்) அழுத்தம் என்பது இதன் மாறுநிலைப் புள்ளி மதிப்பு ஆகும். 5 கெ முதல் 105 கெ வரையிலான வெப்பநிலையில் இது ஒருநிலையாக Pbca புறவெளித் தொகுதியில் இருக்கிறது.  

## பயன்கள்
இருகுளோரோபுளோரோமீத்தேன் உந்துபொருளாகவும் குளிர்பதனூட்டியாகவும் பயன்படுத்தப்படுகிறது. ஓசோன் குறைக்கும் உள்ளாற்றல் காரணமாக விரைவில் இச்சேர்மம் வெளியேற்றப்படுகிறது. இதனுடைய ஓசோன் குறைக்கும் உள்ளாற்றல் மதிப்பு 0.04 ஆகும். இருகுளோரோபுளோரோமீத்தேன் உற்பத்தியும் பயன்பாடும் 2004 ஆம் ஆண்டு முதல் 1989 இல் இருந்த அளவைக்காட்டிலும் 15 சதவீதம் அளவிற்கு வெகுவாகக் குறைக்கப்பட்டு வருகிறது. 2015 ஆம் ஆண்டிற்குள் இதன் உற்பத்தியும் பயன்பாடும் முற்றிலுமாக நீக்கப்படும் என்பது மொண்ட்ரியால் உடன்படிக்கையாகும்.